Мелани Гриффит

Мелани Ричардс Гриффит (,  9 тамыз 1957 жыл, Нью-Йорк) — америкалық актриса. Мансабын 1970 жылдары бастаған Гриффит 1980 жылдардың ортасына қарай танымалдық алды.

 Өмірбаяны 
нобай|солға|Мелани Гриффит пен оның сол кездегі күйеуі Дон Джонсон, 1990
Мелани Гриффит 1957 жылғы 9 тамызда Манхэттен, Нью-Йоркта, актриса Типпи Хедрен мен жарнамашы Питер Гриффит отбасында дүниеге келген. Мелани Гриффит көбіне Лос-Анджелесте өсіп тәрбиеленді, сол жерде 16 жасында Голливуд кәсіби мектебінде оқуын бітірді. 1975 жылы ол Түнгі жүрістер фильмінде түсіп, тұңғыш ірі рөлін сомдады. Дене ұқсасы (Body Double, 1984) фильміндегі рөлі үшін ол белгілі актриса болды, АҚШ киносыншылар ұлттық қоғамының премиясына ие болды.

Жұмысбасты қыз (Working Girl, 1988) фильмі үшін ол үздік әйел рөлі үшін Алтын глобусқа ие болды. 1990 жылдары Гриффит түрлі бағаға ие болған бірнеше рөл сомдады, мысалы Buffalo Girls (1995) фильміндегі рөлі үшін Алтын глобус номинациясын алса, Қараңғыдағы жарық (1992) фильміндегі рөлі үшін Ең нашар әйел рөлі үшін Алтын таңқурай номинациясына ие болды.

 Жеке өмірі 
Мелани Гриффиттың өмірінде үш жұбайы болды. Тұңғыш күйеуі, актёр Дон Джонсонға ол 1976 үйленді, сол жылы ажырасты. 1981 ​жылы ол Стивен Бауэрға үйленді, алайда 1989 жылы онымен ажырасып, Дон Джонсонмен қайта неке құрды. Бұл неке 1996 жылға дейін жалғасты, ол жылы Гриффит әйгілі актер Антонио Бандерасқа үйленді. Бандерас пен Гриффит 2015 жылы ажырасты.

Гриффиттың үш баласы бар, оның біреуі — актриса және модель, Дакота Джонсон.

 Жүлделері 
«Оскар» премиясы
1988 — Үздік әйел рөлі "Жұмысбасты қыз" фильмі үшін номинация
BAFTA премиясы
1989 — Үздік әйел рөлі "Жұмысбасты қыз" фильмі үшін номинация
«Алтын глобус» премиясы
1999 — «281-жобасы» телефильмі үшін екінші жоспардағы үздік әйел рөлі үшін номинация
1995 — «Жабайы батыстағы қыздар» фильмі үшін екінші жоспардағы үздік әйел рөлі  — номинация
1988 — Үздік әйел рөлі атты "Жұмысбасты қыз" фильмі үшін номинация
1986 — «Жабайы бірнәрсе» (Something Wild) фильмі үшін үздік әйел рөлі — номинация
1984 — «Дененің ұқсасы» фильмі үшін екінші жоспардағы үздік әйел рөлі  — номинация
1974 — Мисс «Алтын глобус».

 Дереккөздер 

Санат:АҚШ блогерлері
Санат:АҚШ кинематографы актрисалары
Санат:АҚШ телевидение актрисалары
Санат:АҚШ бала-актерлері
Санат:XX ғасыр актрисалары
Санат:XXI ғасыр актрисалары
Санат:Алтын таңқурай сыйлығының иегерлері